
 10.12.2019
 BG
 Официален вестник на Европейския съюз
 L 318/1
 РЕГЛАМЕНТ ЗА ИЗПЪЛНЕНИЕ (ЕС) 2019/2101 НА СЪВЕТА
 от 9 декември 2019 година
 за прилагане на член 9 от Регламент (ЕО) No 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1183/2005 на Съвета от 18 юли 2005 г. за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (1), и по-специално член 9,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 юли 2005 г. Съветът прие Регламент (ЕО) No 1183/2005.
 (2)
 Вследствие на преразглеждането на автономните ограничителни мерки, предвидени в член 2б от Регламент (ЕО) No 1183/2005, изложението на мотивите за посочване на лицата, изброени в приложение Ia към Регламент (ЕО) No 1183/2005, следва да бъде изменено, а две лица следва да бъдат заличени от списъка в посоченото приложение.
 (3)
 Поради това приложение Iа към Регламент (ЕО) No 1183/2005 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Списъкът, съдържащ се в приложение Iа към Регламент (ЕО) No 1183/2005 се заменя със списъка, съдържащ се в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9 декември 2019 година.
 За Съвета
 Председател
 J. BORRELL FONTELLES
 (1) ОВ L 193, 23.7.2005 г., стр. 1.
 ПРИЛОЖЕНИЕ
 „ПРИЛОЖЕНИЕ Iа
 СПИСЪК НА ЛИЦАТА, ОБРАЗУВАНИЯТА И ОРГАНИТЕ, ПОСОЧЕНИ В ЧЛЕН 2б
 A. Лица
 Име
 Идентифицираща информация
 Основания за включване в списъка
 Дата на включване в списъка
 1.
 Ilunga Kampete
 изв. още като Gaston Hughes Ilunga Kampete; изв. още като Hugues Raston Ilunga Kampete.
 Дата на раждане: 24.11.1964 г.
 Място на раждане: Lubumbashi (ДРК).
 Военен идентификационен номер: 1-64-86-22311-29.
 Гражданство: ДРК.
 Адрес: 69, avenue Nyangwile, Kinsuka Mimosas, Киншаса/Ngaliema, ДРК.
 Пол: Мъжки
 В качеството си на командващ републиканската гвардия (GR) Ilunga Kampete е отговарял за поделенията на GR, разположени на място и участвали в употребата на прекомерна сила и в жестоки репресии през септември 2016 г. в Киншаса.
 Поради постоянната си роля на ръководител на GR той носи отговорност за репресиите и нарушенията на правата на човека, извършени от служители на GR, например жестоките репресии срещу митинг на опозицията в Lubumbashi през декември 2018 г.
 Ilunga Kampete следователно е участвал в планирането, ръководенето или извършването на действия, които съставляват тежки нарушения на правата на човека в ДРК.
 12.12.2016 г.
 2.
 Gabriel Amisi Kumba
 изв. още като Gabriel Amisi Nkumba; „Tango Fort“; „Tango Four“.
 Дата на раждане: 28.5.1964 г.
 Място на раждане: Malela (ДРК).
 Военен идентификационен номер: 1-64-87-77512-30.
 Гражданство: ДРК
 Адрес: 22, avenue Mbenseke, Ma Campagne, Киншаса/ Ngaliema, ДРК.
 Пол: Мъжки
 Бивш командващ на първа отбранителна зона на конгоанската армия